text: Høvdu bara ráð at keypa tveir sessir í kirkjuni
text: #000001
text: Tá ið mamma og eg vóru í kirkju, sótu vit fjórðaftast vinstrumegin. Hetta komst av, at mamma einaferð var svímað, tá ið hon sat har inni saman við foreldrunum. Tað var ofta so kvalið
text: #000002
text: Áðrenn vit byrjaðu at rinda kirkjuskatt, mátti ein keypa sær pláss í kirkjuni, eins og var talan um eitt tiltak við avmarkaðari atgongd. Soleiðis var eisini í Havnar kirkju, tí har skuldi peningur fáast til at halda kirkjuna viðlíka og gjalda fyri ljós og hita. - Omma og abbi vóru nýgift og høvdu júst bygt sær hús. Tí høvdu tey bara ráð at keypa sær tveir sessir, sigur einnevnda Effie Campbell í hesi samrøðuni.
text: #000004
text: Kirkjufólk: - Fyri meg hevur Havnar kirkja altíð verið staðið, har eg og familjan leitaðu okkum til gudstænastur.
text: #000005
text: - Ja, eg havi í roynd og veru gingið í kirkju, frá tí at eg var so lítil, at eg dugdi at stetla.
text: #000006
text: Orðini eigur 81 ára gamla Effie Campbell, sum hevur greitt frá, hvussu kirkjan – og serliga Havnar kirkja – hava havt sín stóra týdning í hennara lívi.
text: #000007
text: Í hesum seinasta partinum greiðir hon frá tíðini, tá hon skuldi konfirmerast, og ikki minst, hvussu tað var at hava sítt serstaka navn, sum eingin onnur kvinna hevur í Føroyum.
text: #000008
text: Frá barnaárum sínum var hond leidd í kirkju, saman við mammu síni – og altíð á sama sessi.
text: #000009
text: Gjalda at koma í kirkju Nógv er at tosa um, tá ein hevur verið knýttur at kirkjuni eitt langt lít. Eitt av tí heldur serstaka, sum Effie minnist aftur á, var nakað av tí, sum omma hennara, Elsa Rubeksen, sum var ættað úr Streymnesi, segði henni.
text: #000012
text: Omman greiddi frá, at fyrr mátti tú keypa tær sess í kirkjuni. Hetta komst av, at eingin kirkjuskattur var, og skuldi peningur fáast til at halda kirkjuna við líka og gjalda fyri ljós og hita, varð skattur lagdur á. Soleiðis var tá, men nú fer tað yvir kirkjuskattin.
text: #000013
text: Og hon heldur fram í áhugaverdu frágreiðing síni:
text: #000015
text: - Einaferð, tá ið tey tóku elstu dóttrina við sær í Havnar kirkju, og settu hana niður á beinkin undir liðini á sær, kom ein kona inn í beinkin og rendi Helmu upp. Tað vísti seg, at hon hevði keypt júst tann sessin.
text: #000016
text: - Hetta helt eg vera løgið, at tú skuldi gjalda fyri at koma í Guds hús og bleiv rend upp aftur, um tú ikki átti tann sessin.
text: #000017
text: Klokkuringing boðar frá eldiOmma Effie greiddi víðari frá, at fór kirkjuklokkan at ringja á nátt, skuldu øll vaksin havnarfólk kvika sær upp og taka hvør sína spann og renna út, tí tá var eldur í onkrastaðni.
text: #000019
text: Eitt løgið navn 81 ára gamla Effie er doypt í Havnar kirkju, og kom at eita eftir ommu og abba hennara í Skotlandi. Omman doyði, tá ið pápin var 16 ár. Navnið bleiv: Euphemia Joan Campbell.
text: #000023
text: Skoytast kann uppí, at sambært Hagstovuni finst bert tann eina kvinnan(!) her á landi, ið ber navnið Effie ella Euphemia, meðan tríggjar kvinnur eita soleiðis í Danmark. Hinvegin bera 22 føroyskar kvinnur navnið Femja.
text: #000026
text: Abbi Effie æt John, harav navnið Joan. Allir faddrar hennara vóru føroyingar eftir ynski frá mammu. Men so kom tíðin, tá hon skuldi skriva seg inn til konfirmatiónina hjá Axel Tórgarð, presti.
text: #000027
text: Eingin hoyrdi navniðSo kom komfirmatiónsdagurin í Havnar kirkju, og øll vóru spent – eisini Effie.
text: #000032
text: - Tórgarð kom tá út í forkirkjuna, og segði við mammu: ”Framman fyri altarinum verði eg noyddur at siga Euphemia við hana.”
text: #000033
text: - Sjálv hevði eg bara hugsað um, at nú, altso nú fór hann at siga hetta navnið. So eg fekk als ikki við, hvat fyri skriftstað hann gav mær framman fyri altarinum.
text: #000037
text: Okkurt sigur túAftaná gudstænastuna mátti Effie spyrja mammuna um skriftstaðið, men hon mintist tað heldur ikki.
text: #000038
text: - ”Huff, okkurt sigur tú”, svaraði Effie.
text: #000043
text: Men seinni tók hon sær skriftstaðið, sum hjúnafelagi hennara, Jógvan Joensen, sáli hevði fingið til sína konfirmatión. Á donskum ljóðar skriftstaðið soleiðis: ”Vælt din vej på Herren, stol på ham, så griber han ind.” Á føroyskum ljóðar tað soleiðis í týðingini hjá K. O. Viderø: Legg tú á Harran tínar leiðir, og lít tú á hann, hann man tað útinna - Hetta er úr Sálmi 37,5, - og er eitt deiligt skriftstað, endar Effie Campbell frásøgn sína. - - - Hetta er seinni partur av áhugaverdari frásøgn hjá Effie Campbell um ymisk viðurskifti í og kring Havnar kirkju. Fyrru frásøgnina kanst tú lesa við at trýsta her.
text: #000044